Бормио
Бормио () е град и община в северна Италия. Населението на града през 2014 година е 4098 души.

География 
Градът е разположен в горното течение на река Ада в провинция Сондрио на регион Ломбардия. Има население от 4079 жители към 1 януари 2009 г.

Той е известен ски-център, в който се провеждат състезания от световен ранг. През 2005 година е домакин на Световното първенство по ски алпийски дисциплини.

Най-близкото летище е в Милано (на 200 км).

История 
Градът е курорт от 15 век, благодарение на деветте си минерални извора.

Побратимени градове 
  Алп д'Юез, Франция
  Белпуч, Испания
  Гах, Азербайджан

Спорт 
В Бормио се намира една от петте най-трудни писти за спускане, носеща името Стелвио. Дължината ѝ е над 3000 м, денивелацията – над 900 м и едно спускане продължава над две минути. В последните години на тази писта се провежда последният кръг от Световната купа по ски алпийски дисциплини за годината (между 25 и 30 декември всяка година).

Външни препратки 
  Официален сайт на град Бормио

Източници 

Сондрио (провинция)
Градове в Ломбардия